དང་པོ། ངལ་རྩོལ་གྱི་གླུ་གཞས།
བལ་འབྲེག་པའི་གཞས།
མདུན་འདི་རུ་སེར་བ་བབས་འདྲ་འདི། །
ཕ་བཟང་ཕྱུག་པོའི་སྒོ་ཟོག་རེད། །
རྒྱབ་ཨེ་ན་གངས་རི་བཞེངས་འདྲ་དེ། །
ཕོ་རབ་དཔུང་པའི་བྲེགས་ལེ་རེད། །
གཡང་ལུག་ཁྱོད་ནི་བྲེགས་ལེ་རེད། །
ལུག་གཡང་མོ་སྔོ་ལྗང་སྤང་ལ་བྲེལ། །
མི་ང་ནི་བལ་བྲེག་ལས་ལ་བྲེལ། །
ཁྱོད་ང་རང་གཉིས་པོ་བྲེལ་མཉམ་རེད། །
གཡང་དཀར་ལུག་མོ་མ་འགུལ་ཞིག །
འགུལ་ཚེན་གཡང་མོ་རྨ་ཡི་རེད། །
བན་བླ་མ་མིན་དེ་སྒོམ་རེ་རྒྱོབ། །
བྱ་ངང་པ་མིན་དེ་སྐེ་རེ་སྲིང་། །
ཁྱོད་བལ་གྲི་ནག་ར་སྟག་བརྒྱད་མ། །
བལ་གསར་རྙིང་མཚམས་ནས་འཁྱུག་རག་ཤོག །
ཁྱོད་ནག་ར་གློག་དམར་འཁྱུག་རག་ཤོག །
ཁྱོད་ནག་ར་གློག་དམར་མ་འཁྱུག་ན། །
71

ལྷ་སའི་དམངས་ཁྲོད་གླུ་གཞས།
སིལ་ཉི་ལེ་བལ་ལ་མ་སོང་ན། །
ངས་ཁྱོད་མགར་ཚང་ནང་ལ་འཕེན། །
ཁྱོད་རྡར་རྡོ་སྔོན་མ་རྫོ་ཨ།
རྡར་རྡོ་བུ་ལུས་བརྡར་ལ་ཡོད། །
རྡར་རྡོ་རྡར་ཆུ་མ་རྫོ་ཨ། །
རྡར་ཆུ་གནམ་གྱིས་བླུགས་ས་རེད། །
ང་སྔ་དྲོ་རྒྱུག་ན་རྒྱུག་ཁ་ཡིན། །
དགོང་ཕྱི་མོ་རྒྱུག་ན་རྒྱུག་བདེན་ཡིན། །
ང་དམ་པའི་ཆོས་ལ་མ་སྦྱང་དེསས། །
སྐྱ་རིལ་རིལ་ཤོག་སྐྱ་བསྒྱུར་བསྒྱུར་རེད། །
ལུག་ངེད་གཉིས་སྔོན་གྱི་ལས་དབང་རེད། །
དེ་རིང་ཚེས་པ་བཅོ་ལྔ་ལ། །
སང་ཞོགས་གཡང་མོ་བལ་བླངས་དུས། །
བལ་དཔོན་གེ་སར་རྒྱལ་པོ་ཡིན། །
སུག་བཀྱིགས་འཇའ་ཚོན་སྣ་ལྔ་ཡིན། །
བལ་གྲི་གློག་དམར་འཁྱུག་ཁྲིག་ཡིན། །
རྡཪ་རྡོ་དགའ་ལྡན་ཆབ་བརྡར་ཡིན། །
རྡར་ཆུ་ཡར་ཆབ་གཙང་པོ་ཡིན། །
72

དང་པོ། ངལ་རྩོལ་གྱི་གླུ་གཞས།
ལུག་གཡང་མོ་གཡང་ཕོ་མ་འགུལ་ཨ། །
འགུལ་ན་རྨ་ཞིག་བཟོ་འོང་ཨ། །
རྐང་པ་ལག་པ་མ་འགུལ་ཨ། །
ལུག་གི་ལྷ་ས་རྒྱལ་མཚན། །
གཡང་མོ་རྒྱབ་གྲི་ཁྲབ་བལ།
ཁྲབ་བལ་གྲི་ཡི་འགུལ་སྒྲིག །
གཞོག་དེ་གཡས་པ་གཡོན་ལ་བསྒྱུར་དགོས། །
བླང་མཁས་པས་བླངས་འཛར་ལུས་ཡོང་། །
གཡས་ལྔ་གཡོན་དྲུག་རྒྱབ་ནས། །
སྤང་རྩྭ་ཟ་རུ་འགྲོ་ཆོག །
བལ་གྲི་ནར་མོ་སྟག་འདི། །
འཇམ་པོ་བལ་ལ་མ་སོང་། །
རྩུབ་པོ་རྡོ་ལ་བརྡར་དགོས། །
མགར་ཚང་ནང་ལ་བཅུག་དགོས། །
གཞས་གཏོང་མཁན། གྲགས་པ།
བསྡུ་སྒྲིག་པ། ཟླ་བ་བཀྲ་ཤིས།
བསྡུ་དུས། 1991. 10
73